Un secol de culoare – 2-15 octombrie 2023

Cercul Militar Național a găzduit în perioada 2 – 15 octombrie 2023 expoziția colectiva de pictură „Un secol de culoare”, eveniment ce și-a propus să evidențieze valoarea picturii în spațiul cultural bucureștean contemporan. Vernisajul expoziției organizate de membrii Ligii Navale, filiala București, a avut loc luni, 2 octombrie a.c., în salonul primitor al Galeriei Rotonda din cadrul Cercului Militar. La deschiderea evenimentului au vorbit pictorul Vergil Cojocaru, contraamiralul de flotilă (rtr.) dr. ing. Constantin Rusu, jurnalista Corina Costopol Dima, și nu în ultimul rând domnul Florian Laurențiu Stoika, Președintele Fundației Literar Istorică “Stoika”, respectiv doamna Doina Bârcă, secretar literar și președinte al Fundației literar-istorice “Stoika” precum și dr. Păun Ștefan – istoric, scriitor și publicist.

Luările de cuvânt ale membrilor Fundației au evidențiat importanța artelor vizuale în paginile publicației “Independența Română – Independența prin cultură”, precum și promovarea unor astfel de evenimente în rândul publicului bucureștean.

Domnul Președinte Laurențiu Stoika a salutat participarea celor 31 de expozanți (cel mai mic având vârsta de 14 ani!), care reușesc prin operele proprii să aducă frumosul întrun oraș în continuă căutare a adevăratei “culori”. De asemenea domnul Florian Stoika a apreciat că tablourile expuse reprezintă de fapt ferestre deschise spre sufletul celor care le-au creat. Florentin Streche

Contents